Diari Oficial de la Generalitat Valenciana


Sumari del DOGV 4372, del 06-11-2002 (2002/11708)

ACORD de 2 d'octubre de 2002, de la Comissió Territorial d'Urbanisme de València, relatiu a la correcció d'errades en l'alineació del sòl urbà en l'enclavament de Tànger del Pla General de Cotes.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4372

Data del DOGV
:   06-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11036


Data del document
:   02-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cotes
    * pla d'urbanisme

ACORD de 2 d'octubre de 2002, de la Comissió Territorial d'Urbanisme de València, relatiu a la correcció d'errades en l'alineació del sòl urbà en l'enclavament de Tànger del Pla General de Cotes. [2002/11329]
  
En relació amb l'expedient remés per l'Ajuntament de Cotes referit a la correcció d'errades en l'alineació del sòl urbà en l'enclavament de Tànger del Pla General de Cotes, s'informa el següent:
  
Antecedents de fet
  
Primer
  
El Ple de l'Ajuntament de Cotes, en sessió de 27 de juny de 2002, va aprovar la rectificació d'errades de l'alineació en sòl urbà de l'enclavament de Tànger, del Pla General de Cotes.
  
Segon
  
El projecte consta de memòria i plans.
  
Tercer
  
L'errada detectada afecta una alineació en el sòl urbà de l'enclavament de Tànger. El Pla General va introduir un vial sobre una zona ocupada per edificacions que s'ajusten a l'anterior planejament i amb les llicències urbanístiques corresponents. El vial que es va introduir erròniament no té continuïtat en el terme municipal confrontant ja que este està ocupat per la zona esportiva municipal d'Alcàntera de Xúquer i per les edificacions recents. No es modifica la classificació del sòl, i la superfície afectada és de 450 m2.
  
Quart
  
Durant la tramitació de l'expedient no s'han sol·licitat informes sectorials.
  
Cinqué
  
Cotes té el Pla General aprovat definitivament per la Comissió Territorial d'Urbanisme amb data 31 de maig de 2001.
  
Sisé
  
La Comissió Informativa de la Comissió Territorial d'Urbanisme de València, en sessió de 26 de setembre de 2002, va emetre informe relatiu al projecte que ens ocupa, i així es complix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
De conformitat amb l'article 105.2 de la Llei 30/1992, del Règim Jurídic de les Administracions Públiques i del Procediment Administratiu Comú, i la seua modificació per la Llei 4/1999, les administracions públiques podran rectificar, en qualsevol moment, les errades materials, de fet o aritmètiques existents en els seus actes.
  
Tercer
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de plans de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 2 d'octubre de 2002, acorda aprovar la correcció d'errades relativa al vial de l'enclavament de Tànger, del Pla General de Cotes.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 2 d'octubre de 2002.- El secretari de la Comissió Territorial d'Urbanisme: José Manuel Palau Navarro.